NaiveNeuron/SloPal huggingface dataset:
Pročko, Jozef, poslanec NR SR (2024-04-19):
... s kultúrou, čo tento konšpirátor s kultúrou robí. Včera ste to videli, včera ste to videli sami v priamom prenose, čo rozprával, aké bludy. On si vypichol jednu jedinú časť z toho celého, ja by som tiež mohol rozprávať o kultúre, čo sa mi páči a čo nepáči, ale Michelko nám bude diktovať a mojim kolegom umelcom, čo sa tu môže a čo nemôže. Taký ako Michelko v socializ... v socializme rozdávali, to boli takí politruci, pol, ja som to už povedal, že to bol taký výkonný práporčík, ktorý neschopný, neschopný dostal moc. A on dostal moc, dostal moc a toto ide robiť v kultúre, pretože Slovenská národná strana, ja to budem stále opakovať, viete, vy ich prosíte, pani poslankyňa, aby sa spamätali, no oni sa nespamätajú. Oni nám, oni nám chcú robiť kultúru, akú oni chcú, akú chce Šimkovičová, a to je, to je to, čo, čo my nemôžme pripustiť. A ja som veľmi rád, že aj moji kolegovia z kultúry bojujú proti takým, ako je Michelko.
J. Rydlo, poslanec: (2008-09-16):
A s tým, čo povedal pán kolega Mikuš ja plne súhlasím. Jednoducho je potrebné, aby sa  občan Slovenskej republiky stal čím ďalej, tým plnoprávnejším občanom Slovenskej republiky. To znamená, aby sa zaujímal o veci verejné. A čím tá rozhodovacia, by som povedal, jeho schopnosť či na komunálnej, či na úrovni vyšších územných celkov, alebo na tejto celoštátnej úrovni sa prehĺbi, tým lepšie, tým lepšie. Lenže treba si uvedomiť, slávni zákonodarcovia, že ak by nad našou hlavou visel Damoklov meč v priamej demokracii, to znamená, že by mali občania právo nám povedať, tento zákon sa nám nepáči, tak mnohokrát by sme niektoré zákony prijímali v inakšej forme. Ja som rád, že o takejto veci chceme diskutovať, ale je potrebné, aby sa diskutovalo o tom, nie ako o návrhu jedného muža, ale aby to bol návrh, ktorý sa prediskutuje v parlamente a, pochopiteľne, otázka referenda a referend a potom ďalších iných vecí je... (Prerušenie vystúpenia časomierou.)
Cmorej, Peter, poslanec NR SR (2023-05-18):
A ešte, teda aby som dokončil, ani nepotrebujem viacej času, že ten pozmeňujúci návrh, čo som, čo som čítal, som si, samozrejme, napísal sám. A nie, mne ministerstvo neopravuje. A nie, mne minister Krajniak nikdy takýto servis neposkytol. Teda bývalý minister.
Tankó, Viliam, poslanec NR SR (2024-02-27):
Ďakujem za slovo. Ďakujem, Julo, za tvoje vystúpenie. Súhlasím s tebou, že od začiatku, ako táto vládna koalícia nastúpila, počúvame, v akom sú stave financie, ako je vybrakovaná štátna kasa. Začalo to s trinástymi dôchodkami, teda nesplneným sľubom od prezidentského kandidáta Petra Pellegriniho, ktorý sľúbil dôchodcom, že im vyplatí 640 eur. Zrazu prišli na to, že sme na gréckej ceste a že nebudú vyplatené tie financie, ktoré sľubovali svojim voličom a voličkám. Na náš tlak z opozície našli 200 mil., po pár dní zrazu zase našli 200 mil. a vyplatili plošne všetkým dôchodcom 300 eur namiesto 640. Sebe áno, ľuďom nie. Sebe si dokázali zvýšiť platy o päťtisíc eur, teda o nejakých 96 %, ale štátnym zamestnancom ani o jeden cent. Je to smutné. Sebe si dokázali zabezpečiť alebo sa snažia zabezpečiť beztrestnosť a opäť obyčajným ľuďom týmto krokom bude len ublížené. A späť k daňovému bonusu. Ja tento návrh určite podporím a som veľmi rád za túto iniciatívu z nášho hnutia. Škoda, že tu nie je pán Glück, ktorý tak pekne sa snažil obhájiť zníženie premlčacích dôb. Možno, bol by som zvedavý, ako by sa snažil obhájiť to, prečo nevyplatiť ženám, našim slovenským matkám 100 eur ako daňový bonus.
Bugár, Béla, podpredseda NR SR (2019-09-13):
Ďalej v rozprave vystúpi pán poslanec Dostál.
Laurenčík, Milan, podpredseda NR SR (2021-05-13):
Ďakujeme, pán minister. Ďalšia otázka, otázka č. 5 je od pani poslankyne Zity Pleštinskej, vidím ju v sále, je smerovaná na ministra zdravotníctva Slovenskej republiky Vladimíra Lengvarského a znie: „Aká je očkovacia stratégia, kedy bude možný výber vakcín, akou vakcínou sa bude môcť zaočkovať tí, ktorí dostali prvýkrát AstruZeneca?“ Nech sa páči, pán minister, máte päť minút na odpoveď.
Ďuriš Nicholsonová, Lucia, podpredsedníčka NR SR (2019-03-28):
Pán poslanec Dostál.
Kollár, Boris, predseda NR SR (2022-05-04):
Prosím, prezentujme sa a hlasujeme. (Hlasovanie.) Prítomných 125 poslancov, za 94, proti 6, zdržalo sa 24, nehlasoval 1. Konštatujem, že sme tento návrh schválili. Pristúpime k hlasovaniu o bode 32 schváleného programu, ktorým je prvé čítanie o vládnom návrhu zákona, ktorým sa mení a dopĺňa zákon č. 136/2000 Z. z. o hnojivách v znení neskorších predpisov , tlač 970. Spravodajcom je člen pán poslanec Ján Szöllös, jak sa to číta, Szöllös, ospravedlňujem sa vám, pán poslanec, budem sa to musieť doučiť, Szöllös. Prosím ho, aby uviedol hlasovanie.
Laurenčík, Milan, podpredseda NR SR (2021-11-03):
Pán poslanec Tomáš Šudík s faktickou poznámkou, nech sa páči.
M. Fronc, minister školstva SR: (2005-05-13):
Pán poslanec Madej, možnože v súkromných bankách sú nižšie úroky, ale len v tom prípade, keď tie úroky niekto dotuje. Také existujú. A tu sa často hovorilo o úrokoch, ktoré sú na byty a pod., ale to sú obyčajne dotované úroky. Snaha je, aby ten úrok bol stále ten, ktorý môže byť najnižší, to znamená porovnateľný s tým, čo si požičiava štát, štát si vypožičiava za najnižší úrok. Druhá vec, čo sa týka vyhlášky. Chcel by som len konštatovať, že v súčasnosti vyhláška o sociálnych štipendiách je v plnej kompetencii ministra školstva, to znamená, že tuná už v zákone sa dávajú mantinely, isté obmedzenia pre sociálne štipendiá. A pokiaľ hovoríte ale o koeficiente 0,25, tak bolo by dobré povedať hneď, aj koľko to znamená ďalších finančných prostriedkov z rozpočtu štátu, pretože takáto zmena má výrazný finančný dopad. Potom môžeme o tom viac hovoriť. Ja som akceptoval už v diskusii so študentmi, že sme kvôli ich záujmom a bezpečnosti zúžili tento interval príjmového koeficientu. A viem si predstaviť, že ho ešte istým spôsobom obmedzíme a urobíme zúženie, ak je taká obava a taká nedôvera k tomu, že by s tým minister nejakým spôsobom chcel manipulovať. A posledná poznámka. Viete, stále sa tu šíri informácia, že sa vezmú finančné prostriedky zo sociálnej podpory na internáty a že vzrastú o 1 000 alebo o viac korún ceny internátov. Je pravdou, že je to teraz v kompetencii vysokej školy. A ja si myslím že je to len o jednej časti dotácie na internáty, ktorú chceme znížiť. A to je tá, ktorá sa dáva plošne na lôžko bez ohľadu na to, či na tom lôžku spí študent, ktorého rodičia majú, povedzme, vami spomínaných 16 000 alebo 60 000. A to, si myslím, nie je správne, pretože ak má byť sociálna podpora, musí byť adresná a týmto smerom ju chceme pretransformovať. To je všetko. Ďakujem.
Grendel, Gábor, podpredseda NR SR (2021-09-22):
Vyhlasujem rozpravu za skončenú. Želá si záverečné slovo pán navrhovateľ? Nech sa páči.
Glváč, Martin, podpredseda NR SR (2019-02-06):
Pani poslankyňa Zimenová.
Hrušovský, Pavol, predseda NR SR (2011-10-21):
Hlasujeme, páni poslanci, o návrhu prerokovať zákon v treťom čítaní . (Hlasovanie.) 143 prítomných, 79 za návrh, 63 sa zdržalo, 1 nehlasoval. Návrh sme schválili. Otváram rozpravu. Pýtam sa, či sa chce niekto do rozpravy prihlásiť? Nie. Vyhlasujem rozpravu za skončenú. Pristúpime k hlasovaniu o vládnom návrhu zákona ako celku s odporúčaním gestorského výboru.
Číž, Miroslav, podpredseda NR SR (2015-09-16):
Pán poslanec Jarjabek.
Hrnčiar, Andrej, podpredseda NR SR (2016-10-14):
Ďakujem. Dávam slovo spravodajkyni, ktorú určil navrhnutý gestorský výbor pre sociálne veci, poslankyni Jane Vaľovej.
V. Novotný, poslanec: (2007-07-02):
Čo sa týka vystúpenia pani poslankyne Gabániovej. Pani poslankyňa, už vládnite. Už nechajte toho Zajaca na pokoji. Zajac už ani na Slovensku nie je. Už ho stále nerozoberajte. Vládnite, ste 12 mesiacov vo vláde. Zmeňte reformu, zrušte ju, keď je taká protiľudská. Sľúbili ste to zdravotníkom. Doneste nové reformné zákony. Nazvite si ich normalizačné zákony. Doneste ich do parlamentu, poďme o nich diskutovať. Pani poslankyňa Nachtmannová, jediná veta. Viete, ono keď začnú dochádzať argumenty, začínajú invektívy. Takže ďalej sa o tom nechcem s vami rozprávať, len poznamenám, je možné, že za predchádzajúcej vlády boli vykázané nejaké fiktívne oddelenia. Chcem vám ale povedať, že v správe o redukcii siete a o optimalizácii siete zdravotníckych zariadení  ministerstvo zdravotníctva zabudlo na celé nemocnice. Vždy je lepšie mať o tri oddelenia viacej, ako zabudnúť na tri nemocnice. To je vždy väčší problém. Čo sa týka pána poslanca Kvorku. Chceli ste od nás, aby sme vás už nechali na pokoji. Pán poslanec, nenecháme vás na pokoji, lebo my sme v opozícii a my máme kontrolovať vládu. A ja budem vystupovať a rozprávať, aj keď mi mandátový a imunitný výbor dá po každej schôdzi pokutu, dám si trvalý príkaz na účet, ale budem vystupovať. Je možné, že tomu zdravotníctvu celkom dobre nerozumiem, som rád, pán poslanec Kvorka, že mu rozumiete aspoň vy. Pán poslanec Zvonár, v tejto sále bolo dnes veľa zúfalstva, ale nebolo to zúfalstvo zo strany poslancov SDKÚ – DS. Ďakujem pekne.
Škripek, Branislav, poslanec NR SR (2013-06-05):
Jasné, nech sa páči... Kľudne. Tak? Dobre. Ja len znovu chcem povedať, že je dobré, že môžme hovoriť na túto tému, a myslím si, že by, teda očakával by som, že tu budú naozaj sedieť mnohí poslanci a vyjadrovať sa k tomu, čím naša krajina skutočne trpí. Takže aj ja musím povedať, že si veľmi vážim predložený zákon a ďakujem, Jofo, že vieš povedať veci jasne a spôsobom, ktorý do nich naozaj môže dať nahliadnuť, i keď musím sa zamýšľať nad tým, že ku komu to teraz hovoríme. Že tie prázdne lavice hovoria za seba, že tí naši hostia, ako si ich privítal na začiatku, z balkóna, že si musia povedať, že je to dosť trápne. Je mi to veľmi ľúto, mňa veľmi vystrašuje tamtá bledofialová bankovka, ktorú sme vyrobili ako 500 mil. stratených peňazí ročne. Ja myslím, že to naozaj stojí za to. Tak potom aj nerozumiem, pán kolega Gál, že vás to tak nejak možno trošku rozčuľuje, že k tomu rozprávame toľko, ako neviem vás pochopiť. Sa mi zdalo, že to tak trošku negatívne beriete, že proste rozprávame na túto tému, že to je nejaké dlhé alebo tak... (Prerušenie vystúpenia predsedajúcou.)
V. Veteška, podpredseda NR SR: (2005-05-12):
I. Hamarčák, poslanec: Ďakujem pekne, pán predsedajúci, za slovo. Ja som naozaj nemal v úmysle vystúpiť, ale trošku som získal inšpiráciu, takže iba pár poznámok. Predpokladám, že nikto z nás, panie kolegyne, páni kolegovia, nechcete spochybniť odbornosť Beáty Brestenskej, vysokoškolskej učiteľky, v tom, že naozaj má dostatok informácií o vysokoškolskom štúdiu, o vysokých školách, o systéme. To, čo povedala, si myslím, že treba akceptovať, pretože sú to skúsenosti človeka z praxe. Nechcem spochybňovať ani vyjadrenia predstaviteľov KDH, zvlášť pána kolegu Minárika, ktoré tu boli skoro odcitované, skôr ma vyprovokoval k tomu, že teraz hovorím. Jeho správanie sa predtým, teda v čase, keď pani poslankyňa začala rečniť, toto je naozaj dôkaz arogancie, pán kolega, nechcete ani počúvať to, čo vám chce kolegyňa povedať. Ja som vás pokladal a vždy, myslím, že ste slušný človek, ale naozaj, toto už nepatrí, takéto správanie sa, pre predsedu klubu poslaneckého. Pokiaľ ide o vašu odbornosť v školstve, možno určite máte odbornosť, ale v školstve asi trošku vám bude chýbať oproti pani kolegyni. Ak je obviňovaná Aliancia, ak je obviňovaná z toho, že jednoducho nehľadá komunikáciu a tak ďalej, ja si myslím, že zo strany minimálne pani poslankyne, ale aj pána štátneho tajomníka, boli dostatočne ústretové kroky, x-krát sa rokovalo o týchto veciach a myslím si, že... (Prerušenie vystúpenia časomierou.)
Ďuriš Nicholsonová, Lucia, podpredsedníčka NR SR (2018-06-19):
Otváram všeobecnú rozpravu. Písomne sa neprihlásil nikto. Prihlásení sú pani poslankyňa Petrík, pán poslanec Mihál. Pani poslankyňa Petrík, máte štyri minúty do siedmej hodiny. Začneme a potom dokončíme. Nech sa páči.
Kremský, Peter, poslanec NR SR (2021-05-06):
Ďakujem. Chcel by som upozorniť členov výboru pre hospodárske záležitosti, že zasadnutie je dnes o 12.00 hod., ako ste dostali do mailu.
Šimečka, Michal, podpredseda NR SR (2024-05-14):
Ďakujem veľmi pekne. Chce k tomu ešte niečo povedať pani spravodajkyňa? Nie je tomu tak, a preto prerušujem rokovanie o tomto bode programu. A ďalším bodom je návrh vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 543/2002 o ochrane prírody a krajiny v znení neskorších predpisov, tlač 281. Pozerám, či je tu podpredseda vlády a minister životného prostredia. V tejto chvíli ho tu nevidím. Zastupujete ho? Dobre. Tak vás poprosím, pán minister, aby ste uviedli a odôvodnili tento návrh. Áno, skrátené legislatívne konanie. (Rokovanie o návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 543/2002 Z. z. o ochrane prírody a krajiny v znení neskorších predpisov , tlač 281.)
Laššáková, Jana, podpredsedníčka NR SR (2013-09-17):
Na vystúpenie pána poslanca s faktickými poznámkami štyria páni poslanci: pán poslanec Poliačik, Mičovský, Viskupič a Kadúc. Končím možnosť prihlásiť sa s faktickými poznámkami. Nech sa páči, pán poslanec Poliačik. Nie je prítomný. Nech sa páči, pán poslanec Mičovský.
Paška, Pavol, predseda NR SR (2014-06-25):
Pekné predpoludnie, dámy a páni, ospravedlňujem sa, ale trošku sa mi natiahlo stretnutie s americkým veľvyslancom, takže sa ospravedlňujem. Budeme trošku meškať. Budeme pokračovať hlasovaním o prerokovaných bodoch programu. Ešte poprosím všetkých, ktorí majú nejaké procedurálne návrhy, aby sa prihlásili. Pán poslanec Brixi.
Hort, Milan, podpredseda NR SR (2011-05-19):
Ďakujem pekne. Pán poslanec, máte záujem o doplňujúcu otázku? (Reakcia poslanca.) Nech sa páči.
P. Paška, predseda NR SR: (2009-06-17):
(Hlasovanie.) 138 prítomných, 122 za, 15 sa zdržalo, 1 nehlasoval. Návrhy spravodajkyne sme schválili. Ešte vás poprosím, pani poslankyňa, aby ste uviedli v prvom čítaní hlasovanie o vládnom návrhu zákona, ktorým sa mení a dopĺňa zákon č. 504/2003 Z. z. o nájme poľnohospodárskych pozemkov, poľnohospodárskeho podniku a lesných pozemkov a o zmene niektorých zákonov v znení neskorších predpisov a o zmene a doplnení niektorých zákonov . Je to tlač 1102.
Paška, Pavol, predseda NR SR (2012-06-27):
Ďakujem pekne, pán spravodajca. Otváram rozpravu. Písomnú prihlášku do rozpravy nemám. Pýtam sa, či sa chce niekto prihlásiť ústne do rozpravy. Nie. Vyhlasujem rozpravu za skončenú. Prerušujem rokovanie o tomto bode. Vážené pani poslankyne, páni poslanci, keďže je pred 12.00 hodinou a mala by nasledovať zlúčená rozprava na základe návrhov dvoch ústavných zákonov, navrhujem, aby sme prerušili rokovanie na obedňajšiu prestávku. A budeme pokračovať o 14.00 hodine, tak ako sme sa včera dohodli, prvým čítaním vládneho návrhu zákona v skrátenom legislatívnom konaní. Je to vládny návrh zákona o EMS (alebo o trvalom eurovale). Takže prerušujem rokovanie a vyhlasujem obedňajšiu prestávku. Ďakujem pekne. A chcem ešte kolegyne a kolegov upozorniť, že dnes o 17.00 hodine budeme hlasovať, tak ako sme sa včera dohodli, o všetkých prerokovaných bodoch a zároveň uskutočníme aj všetky voľby, tak ako sú v programe. (Prerušenie rokovania o 11.59 hodine.) (Pokračovanie rokovania o 14.00 hodine.)
Bugár, Béla, podpredseda NR SR (2016-04-27):
Pán poslanec Simon.
Suja, Miroslav, poslanec NR SR (2022-02-22):
Ďakujem za slovo, pán predsedajúci. Tak, vážení koaliční kolegovia, pozrite sa, čo sme sa dozvedeli. Takže to, čo tvrdí Generálna prokuratúra, neni podľa vás pravda. To, čo je tu v týchto prepisoch, tiež nie je podľa vás pravda. To, čo tvrdí SIS-ka, takisto neni podľa koaličných poslancov pravda. To, že chcel Mikulec 100-tisíc úplatok, to už absolútne nie je podľa vás pravda a to, že jeho rodina si nahrabala milióny vďaka nemu, tak to, samozrejme, tiež nie je pravda. A samozrejme, že išlo čurillovskej mafii o to, aby získala na seba spis, preto chce ísť spraviť Santusovú. Čo si? To tiež nie je pravda. Presne toto nám povedal minister. Čítame zo spisu. Ani to nie je pravda. Pritom to bol legálny odposluch. A tu jasne sa dokazuje to, že Mikulec o tomto všetkom vedel, že to riadil, a koaličným poslancom je to jedno. Lebo to nie je pravda. Samozrejme, že to nie je pravda, lebo ste sa dohodli, že si všetko odpustíte. Vaše farizejstvo nemá, vážení kolegovia, hraníc. A toto už pravda je.
Danko, Andrej, predseda NR SR (2017-12-21):
Vážení páni poslanci, vážené panie poslankyne, by som vás informoval, že mandátový, imunitný výbor skončil skôr, ak je všeobecný súhlas, by som prekračoval tri minúty skôr a... (Reakcie z pléna.) Je, áno. Pani Blahová, srandičky, áno, pred Vianocami. (Povedané so smiechom.) Som sa zľakol. Dobre, dobre, zle som počul. Tak poprosím pána Richarda Rašiho, aby podal informáciu z mandátového, imunitného výboru.
Zmajkovičová, Renáta, podpredsedníčka NR SR (2014-07-04):
Pani poslankyňa Pfundtner.
Bugár, Béla, podpredseda NR SR (2019-10-16):
Prezentujme sa a hlasujme. (Hlasovanie.) Prítomných 140, za 85, zdržalo sa 55 poslancov. Konštatujem, že návrh sme schválili. Pán poslanec, uveďte teraz hlasovanie v druhom čítaní o vládnom návrhu zákona, ktorým sa mení a dopĺňa zákon č. 93/2005 Z. z. o autoškolách, tlač 1588. (Hlasovanie o vládnom návrhu zákona, ktorým sa mení a dopĺňa zákon č. 93/2005 Z. z. o autoškolách a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 1588.)
P. Hrušovský, predseda NR SR: (2003-06-27):
(Hlasovanie.) Prítomných je 140 poslancov, za 65, proti 43, zdržalo sa 24, nehlasovalo 8. Pozmeňujúci návrh pána poslanca Karlina sme neschválili. Prosím ďalšie návrhy.
Blanár, Juraj, podpredseda NR SR (2021-03-31):
Ďalší s faktickou poznámkou pán poslanec Patrick Linhart.
Číž, Miroslav, podpredseda NR SR (2015-05-12):
Ďakujem, pán minister. Pán spravodajca chce zaujať stanovisko k rozprave? (Reakcia spravodajcu.) Má slovo.
Bugár, Béla, podpredseda NR SR (2016-09-09):
Pán poslanec Viskupič.
Krajčí, Marek, poslanec NR SR (2023-06-20):
Ďakujem pekne za slovo, pán predseda. V rozprave k návrhu zákona vystúpili traja poslanci. Pozmeňujúce návrhy podali a predniesli poslanci Jana Bittó Cigániková, ja a pani Krištúfková. Pani poslankyňa Jana Bittó Cigániková stiahla svoj podpis na pozmeňujúcom návrhu, ktorý predniesla. Nakoľko podaný pozmeňujúci návrh nespĺňa náležitosti podľa príslušných ustanovení rokovacieho poriadku, nebudeme o ňom hlasovať. Aby sme mohli hlasovať o pozmeňujúcich návrhoch podaných v rozprave, dajte, prosím, hlasovať o skrátení lehoty podľa § 83 ods. 4 zákona o rokovacom poriadku.
Nemky, Martin, poslanec NR SR (2018-09-18):
Prosím, pán predseda, aby ste dali hlasovať o tom, že Národná rada prerokuje návrh zákona v druhom čítaní.
Pročko, Jozef, poslanec NR SR (2023-12-14):
Ja tam mám procedurálne návrhy, ktoré som predložil, ktoré sa týkajú uznesenia, a to my môžeme, my môžeme prijať uznesenie, pán Pellegrini, aj napriek tomu, že ste si to preštudovali, takže ja som tam v rámci zákona predložil procedurálne návrhy, ktoré sú písomne podporené, takže prosím vás, dajte, hlasovať o týchto procedurálnych návrhoch.
Laurenčík, Milan, podpredseda NR SR (2020-07-14):
Ďakujem. S reakciou na faktické poznámky pani poslankyňa Petra Krištúfková.
D. Lipšic, poslanec: (2008-04-04):
Po ďalšie sylogizmus, už povedal pán poslanec Minárik, okrem toho vášho prvého sylogizmu tie ďalšie boli nesprávne. Sylogizmus, pán predseda, je nesprávny vtedy, ak jedna z dvoch premís nie je pravdivá alebo ak záver z tých premís nevyplýva. To znamená, vy si nemôžete do premís dosadiť svoje názory, svoje subjektívne pocity a potom z toho vyvodzovať záver. To je, to je, samozrejme, šarlatánstvo. Môj sylogizmus, pán predseda, sa týkal faktov, nie názorov na vašu osobu. Faktom je, že ste predložili návrh na zúženie imunity. Áno alebo nie? Faktom je, a to je druhá premisa, že ste doteraz hlasovali vždy proti návrhom na zúženie imunity. A záver logicky z toho jediný podľa mojej mienky je, že vaše skutky sú v rozpore v minulosti a dnes. Dodnes ste to nevysvetlili, pán predseda. Čiže kedykoľvek si, samozrejme, s vami rád aj na tému sylogizmov sadnem.
Marcinčin, Radovan, poslanec NR SR (2020-03-24):
Sľubujem. (Potlesk.)
Zmajkovičová, Renáta, podpredsedníčka NR SR (2012-09-27):
Ďalším, ktorý vystúpi v rozprave, je pán poslanec Hlina. Nech sa páči, máte slovo.
Hrnčiar, Andrej, podpredseda NR SR (2019-09-19):
Doplňujúca otázka, pán poslanec.
P. Hrušovský, predseda NR SR: (2003-02-26):
Môžeme pristúpiť k hlasovaniu, prosím o návrh.
Bugár, Béla, podpredseda NR SR (2018-05-15):
Pán poslanec Poliačik.
Horváth, Zoltán, poslanec NR SR (2011-09-14):
Ďalej, prosím, dajte hlasovať o prvom návrhu poslanca Kaníka.
Bugár, Béla, podpredseda NR SR (2019-10-16):
Prezentujme sa a hlasujme o tomto návrhu. (Hlasovanie.) Prítomných 135 poslancov, za 115, proti 18, zdržali sa 2. Konštatujem, že sme v treťom čítaní . Otváram rozpravu v rámci tohto čítania. Pýtam sa, či sa hlási niekto do rozpravy. Nie. Vyhlasujem ju za skončenú. Pani poslankyňa.
M. Hort, podpredseda NR SR: (2009-09-10):
A otváram rozpravu. Konštatujem, že do rozpravy som nedostal žiadnu písomnú prihlášku, a preto sa pýtam, kto sa hlási do rozpravy ústne. Neevidujem žiadnu prihlášku a preto uzatváram možnosť podania ústnych prihlášok do rozpravy. Vyhlasujem rozpravu za skončenú. Prerušujem rokovanie o tomto bode programu. A budeme pokračovať ďalším bodom, kde je navrhovateľom pán podpredseda vlády Dušan Čaplovič, ktorý je poverený riadením ministerstva životného prostredia a bude odôvodňovať aj druhé a tretie čítanie o návrhu na vyslovenie súhlasu Národnej rady Slovenskej republiky s prijatím Dodatku č. 2 k Dohode o ochrane netopierov v Európe . Návrh vlády je uverejnený ako tlač 1142 a správa výboru je ako tlač 1142a. Pán podpredseda vlády, máte slovo. (So smiechom.)
Pročko, Jozef, poslanec NR SR (2023-12-14):
Áno, ďakujem. Mám procedurálny návrh. Môj procedurálny návrh je, aby NR SR odhlasovala zákonné podmienky pre prácu poslancov Národnej rady Slovenskej republiky. Moje odôvodnenie je: Včera večer pri rokovaní poslanec Blaha, ktorý je zároveň podpredseda parlamentu, nezákonne viedol schôdzu, absolútne protizákonne sa správal. Ja si myslím, že poslanci majú právo pri výkone svojej práce aj na oddych, na krátky oddych, na prestávku pre hygienickú... pre hygienické potreby alebo na obed. Odôvodňujem to tým, že aj dnes od rána od deviatej sme sa ešte niektorí nezastavili. To, že poslanci SMER-u teraz išli chľastať, je ich problém. Prosím, aby sme my, čo chceme pracovať, pracovali zákonne. Mám to aj písomne, pán Blaha.
Blanár, Juraj, podpredseda NR SR (2022-05-11):
Ďakujem, pán spravodajca. Otváram všeobecnú rozpravu. Písomnú prihlášku som neobdržal pred otvorením tohto bodu. Dávam teda možnosť prihlásiť sa ústne do rozpravy. Konštatujem, že nikto okrem pána navrhovateľa. Uzatváram možnosť sa prihlásiť do rozpravy. Pán navrhovateľ Suja, máte slovo.
Valášek, Tomáš, poslanec NR SR (2022-10-26):
Vďaka, pán predsedajúci, vďaka aj kolegom za všeobecný súhlas, ja len spresním, že som sa tak povediac predbehol, lebo jednoducho preto, lebo iní navrhovatelia tu nie sú. Takže žiadny favoritizmus od pána predsedajúceho. Dovoľte mi predložiť už spomínaný návrh zákona a vysvetliť veľmi krátko, o čo nám ide. Táto novela by zaviedla nárok na dva dni voľna pri spontánnom potrate alebo narodení mŕtveho plodu pre ženu a osobu, s ktorou je tá žena v partnerskom alebo inom rodinnom vzťahu. Podotýkam, a nech nespôsobím rozruch v určitých radoch tejto sály, že celou pointou je udeliť tie dva dni voľna pri spontánnom potrate, čiže bavíme sa o situáciách, kedy žena chce donosiť to dieťa, tešila sa na to dieťa, ale prišla oňho z vôle Božej alebo vyššej, v každom prípade hovoríme o dvoch dňoch pri spontánnom potrate alebo pri narodení mŕtveho plodu. A hovoríme o voľne pre ženu, ktorá teda bola, ktorá potratila, alebo osobu, ktorá je s tou ženou v partnerskom alebo inom rodinnom vzťahu. Dôvod by mal byť celkom zrejmý, ale spresním ho tak či tak. Tým cieľom je, samozrejme, prispieť k lepšiemu spracovaniu zažitého spontánneho potratu či narodenia mŕtveho plodu. Asi si nemusíme hovoriť, že pre ženy – matky, ktoré sa tešili, alebo matky, ktoré, ženy, ktoré mali ambíciu byť matkou a tešili sa na to narodenie a, samozrejme, neprišlo k nemu, je práve strata plodu veľmi traumatizujúcou skúsenosťou a preto si myslíme, že deň voľna za týchto okolností je viac ako na mieste. Možno podotknete, v poriadku, ale veď už podľa platných zákonov by mala mať, mohla mať teoreticky nárok na péenku, na práceneschopnosť. Pripomínam, že to tak môže a nemusí byť, spontánny potrat môže, samozrejme, spôsobiť zdravotné komplikácie a v tom prípade by žena mala nárok na uznanie dočasnej práceneschopnosti. Táto situácia však nie je pravidlom a nemusí ten nárok na péenku vždy vzniknúť. A podotýkam tiež, že péenka nie je ideálne riešenie. Ono to nie taký že absolútny prepušták, ak môžem použiť také ľudové slovo, lebo péenka, samozrejme, zahŕňa nejaké povinnosti, zabezpečenie príslušných tlačív či dodržiavanie miesta bydliska. My si myslíme, že je úplne normálne, aby žena mala voľno a aby bolo na nej a aby sa rozhodla, ako chce túto danú udalosť spracovať, aby nebola viazaná byť v mieste bydliska a čakať pri telefóne, kým jej zamestnávateľ zavolá, či nepotrebuje vyplniť nejaké príslušné papiere. Navyše nemusím ani podotýkať, že o dočasnú práceneschopnosť nemôže logicky požiadať partner, či muž alebo iná blízka osoba, ktorá by, samozrejme, podľa nášho návrhu zákona takisto mala právo na ten, na tie dva dni voľna. Pretože myslíme si, opäť, že keď pár čaká dieťa, teší sa naň a príde oň proti vlastnej vôli, ide o tak traumatickú skúsenosť, že obaja v tomto prípade si zaslúžia deň alebo dva dni voľna. Návrh zákona je v súlade s Ústavou Slovenskej republiky a myslím si, že je aj v záujme nás všetkých pomôcť tým, ženám, ktoré majú túto ambíciu stať sa matkami, spracovať takúto prípadnú traumatickú udalosť najlepšie ako vedia, považujem to za úplne normálne a ľudské a dúfam aj vo vašu podporu pre tento návrh. Vďaka, pán predsedajúci.
Osuský, Peter, poslanec NR SR (2014-11-25):
Číslo 345 venovanú prijatiu uznesenia Národnej rady Slovenskej republiky k prenasledovaniu Falun Gong v Čínskej ľudovej republike. Prosil by som, aby sme tento bod zaradili na deň 10. decembra, ktorý je Dňom ľudských práv a aby sme ho prerokovali o deviatej ráno. Ďakujem.
Laššáková, Jana, podpredsedníčka NR SR (2015-11-26):
Ďakujem pekne. V poradí druhú otázku položil pán poslanec Pavol Zajac ministrovi dopravy, výstavby a regionálneho rozvoja Slovenskej republiky Jánovi Počiatkovi a otázka znie: „Pán minister, 13. novembra bol termín na zaslanie záväzných ponúk na výstavbu a prevádzku bratislavského obchvatu. Na ministerstvo dopravy zaslali všetky štyri konzorciá, s ktorými rezort v posledných mesiacoch viedol súťažný dialóg. Kedy presne chcete zverejniť ceny, ktoré ponúkli jednotlivé konzorciá?“ Prosím vás o odpoveď, pán minister, ako aj oznámenie ukončenia odpovede. Nech sa páči, máte slovo.
Rafaj, Rafael, poslanec NR SR (2011-04-01):
Ďakujem, pán poslanec, že si ozrejmil aj to prostredie a začiatky, ktoré sú veľmi dôležité. Ja by som ťa chcel iba doplniť a upozorniť aj na program sebaurčenia maďarskej menšiny z 27. februára 1992, ktorý je v rozpore, a ďalšie aktivity pokračujú, v právnom rozpore s jedine uznávaným kolektívnym právom národa na sebaurčenie, na ktoré sa nemôže vzťahovať aplikovanie práv menšín. Bohužiaľ, aj pri tejto norme, aj pri obhajovaní tejto neprijateľnej normy sa argumentuje s právom, ktoré medzinárodné spoločenstvo a Charta OSN priznáva len národom, nie národnostiam. Potom by som ešte doplnil január 1995, tzv. komárňanské protestné zhromaždenie, o ktorom sa Ján Čarnogurský vyjadril, škoda, že tu nesedia kolegovia z KDH, že ide o pokus alebo išlo o pokus vyňať časť občanov spod pôsobnosti Ústavy Slovenskej republiky. Pán poslanec, ja si myslím a dúfam a pevne verím, že nepríde k druhému čítaniu, že Národná rada neodporučí tento návrh do druhého čítania, ako si chcel meniť, pretože mám ten názor, že čo je choré a chybne postavené na plávajúcich pieskoch, jednoducho nemožno opravovať. Pretože tento zákon nie je len likvidátor slovenskej suverenity na juhu, toto je zákon inkubátor, ktorých chce postaviť akýsi obrovský fóliovník, v ktorom a pod ktorým sa bude hovoriť len po maďarsky.
Š. Zelník, poslanec: (2009-10-27):
A ja sa ešte aj predkladateľa, nech mi odpustí za moju nevedomosť, ale hovorí sa o kráľovi Štefanovi, ako o svätom, chcem spýtať, lebo nejako mi to uniklo, kedy bol blahorečený, ja sa ospravedlňujem, nemám takúto vedomosť. Takže ďakujem.
Gašpar, Tibor, podpredseda NR SR (2024-09-26):
Ďakujem, pani poslankyňa. Ďalšia v poradí pani poslankyňa Puškárová.
Zmajkovičová, Renáta, podpredsedníčka NR SR (2013-01-30):
Ďakujem, pán spravodajca. Otváram rozpravu o tomto bode programu. Do rozpravy nemám žiadnu písomnú prihlášku. Pýtam sa, či sa chce prihlásiť niekto do rozpravy ústne. Nie je tomu tak. Vyhlasujem rozpravu za skončenú. Prerušujem rokovanie o tomto bode programu. Predpokladám, že minister ani spravodajca sa nechcú vyjadriť, keďže nebola rozprava. Teraz nasleduje prvé čítanie o vládnom návrhu zákona o pozemkových spoločenstvách . Vládny návrh zákona je uverejnený ako tlač 321, návrh na jeho pridelenie na prerokovanie výborom je v rozhodnutí č. 300. Teraz poprosím ministra pôdohospodárstva a rozvoja vidieka Slovenskej republiky Ľubomíra Jahnátka, aby vládny návrh zákona uviedol. Nech sa páči, pán minister, máte slovo.
Borec, Tomáš, minister spravodlivosti SR (2012-09-12):
Ďakujem veľmi pekne. Vážené pani poslankyne, vážení páni poslanci, dovoľte, aby som zareagoval na vystúpenie pána Poliačika. Pán poslanec, samozrejme, tuná vyslovil určité tézy, tak ako aj ostatní poslanci. Ja sa pripájam k tomu, že nie celkom s dobrými informáciami pracoval, pretože potom tie výstupy, samozrejme, tiež nie sú v poriadku. Po prvé. Otázka toho, že či je znevýhodnený mladý advokát, keď urobí advokátske skúšky, tak ako to prezentoval pán Poliačik, je, samozrejme, nezmysel, pretože napriek tomu, že nemôže vychovávať koncipientov, pretože nemá z akých skúseností, samozrejme, vychádzať, pretože výchova koncipientov znamená, že vychovávam a predávam skúsenosti, a tie, samozrejme, žiadne nemá, takže ich nemá odkiaľ zobrať. Takže je úplne logické, že ich ani nemôže dávať. Ale napriek tomu nie je znevýhodnený oproti advokátom, ktorí jednoducho môžu mať advokátskych koncipientov. Pretože zákon pamätá aj na takú skutočnosť, že advokát si môže zamestnať aj tzv. odborných zamestnancov, čo môžu byť právnici. Čiže žiadna konkurencia a nevýhoda v tomto prípade, pán poslanec, neexistuje. Čo sa týka otázky inzerátu, ktorý ste spomínali. Veľmi dobrá poznámka a chcem vás teda týmto informovať všetkých, že konkrétne ten advokát alebo advokátka, ktorá tento inzerát podala, je disciplinárne stíhaná momentálne advokátskou komorou. Pretože je to naozaj priestupok voči advokátskym predpisom. Čo sa týka platby alebo mzdy advokátskych koncipientov, tak je logické, že mzda sa odvíja od trhových podmienok a keďže je veľa koncipientov, tak aj mzdy sa odvíjajú od počtu koncipientov. Napriek tomu si dovolím povedať, že ak si dobre pamätám z vlastnej praxe, tak minulý rok bola priemerná mzda podľa profesie alebo neviem koho v tejto konkrétnej oblasti okolo 660 euro. Takže tvrdiť, že pracujú všetci ako mukli za minimálnu mzdu je, samozrejme, zavádzajúce. Napriek tomu ešte chcem povedať, že vo veľkých a úspešných kanceláriách sú omnoho lepšie platení a majú omnoho vyššie platy. Takže nezavádzajme a nehovorme, že sú tu len otroci, ktorí robia za minimálnu mzdu. Aj keď sú aj také prípady, že advokát jednoducho neplatí takého koncipienta, ktorý príde a žiada, že chce byť ako koncipient aj zadarmo, prípadne dokonca je ochotný za to aj zaplatiť. Takéto situácie vznikajú a sú len dôsledkom trhového stavu. Taký trh je. Čiže toľko som chcel povedať. Čo sa týka tých opatrení, že traja koncipienti maximálne na jedného advokáta, má to veľmi dobrý, rozumný dôvod. Jednoducho advokát je ten, ktorý zodpovedá za výchovu koncipienta, a nie je prakticky možné, je to overené praxou, aby viac ako troch koncipientov naraz dokázal zodpovedne pripraviť na advokátske povolanie. Takže v tomto smere je to len opäť spôsob ako zvýšiť úroveň a kvalitu vzdelania koncipientov. Ďakujem pekne v tejto chvíli.
Bugár, Béla, podpredseda NR SR (2019-10-24):
Pani poslankyňa Petrík, môžte reagovať.
Žiga, Peter, podpredseda NR SR (2023-12-08):
Pán poslanec, venujte sa téme, prosím vás, predmetného zákona.
Antal, Peter, poslanec NR SR (2018-02-01):
Ďakujem za slovo. Vážení kolegovia z výboru pre pôdohospodárstvo a životné prostredie, zajtra k tomuto zákonu o 8.30 potom máme výbor. Ďakujem pekne.
Pellegrini, Peter, poslanec NR SR (2015-03-17):
Hlasujem o bodoch z pozmeňujúceho návrhu pána poslanca Hubu tak, ako uviedol spravodajca. (Hlasovanie.) Prítomných 96 poslancov, za hlasovalo 13, proti bolo 37, zdržalo sa 43, nehlasovali 3. Tieto body sme neschválili.
M. Fronc, poslanec: (2009-10-28):
A čo je povinnosť štátu? A s tým s vami súhlasím. Aby zabezpečil základné učebnice v dostatočnej miere pre každú školu, pre každý základný predmet. Ale aby existovala istá možnosť, to, že ak si chcem vybrať inú učebnicu, že si na tej škole môžem vybrať. Ja sa neobávam, že to bude veľa, ale budú to predmety, ako napríklad jazyky, kde to aj teraz de facto neoficiálne funguje, kde si tie učebnice budú vyberať práve preto, že potrebujú použiť inú didaktickú metódu a sú presvedčení, tak ako som povedal, nech to je presvedčenie tá, druhá je oná, ja nechcem do toho hovoriť. To nie je  moja parketa, ale rozhodne tam treba tento priestor vytvoriť. Nič viac a nič menej, za čo ja horujem, aby bol ten priestor vytvorený. A neobávam sa, že bude nejako masívne zneužívaný. A občas nejaký úlet, viete. Sám to dobre viete vo všetkom. Vo všetkom je občas nejaký úlet. Treba vedieť, že v akom rozsahu a, samozrejme, ak je veľký, treba zasiahnuť, tak ako sme potom aj politicky bojovali, zasiahli proti tej joge a že si tam nejaký swami robil oltáre v školách a takým spôsobom sa tam prezentoval. No tak to už je iná vec. Dobre, ďakujem pekne.
A. Belousovová, podpredsedníčka NR SR: (2007-02-06):
Takže, nech sa páči. Pripraví sa pán poslanec Simon.
Nash, Natália, poslankyňa NR SR (2024-01-24):
Ďakujem pekne za slovo, pán predsedajúci. Ďakujem, kolega Sulík, za vaše vystúpenie, aj ako ste názorne vysvetlili, aký veľký bude ten balík, kam spadne väčšina prípadov zvýšením škody na 35-tisíc, aj ako ste poukázali na počet spisov, ktoré bude treba fyzicky otvoriť a znova naštudovať výšku ich škody, ktorá nie v tých atribútoch toho spisu a bez tohoto sa nebude dať ten spis nejakým spôsobom preklasifikovať. A opätovne ste upozornili aj na výrazný nárast výšky škody, na čo upozorňovala už aj minulý týždeň aj pani prezidentka, budem citovať z jej vystúpenia: „Novela Trestného zákona veľmi výrazne znižuje trestné sadzby pri všetkých majetkových a hospodárskych trestných činoch. Zároveň zásadným spôsobom posúva nahor hranicu výšky škody a tiež rozširuje možnosť ukladania podmienečného trestu odňatia slobody, a to aj pri najzávažnejšej ekonomickej kriminalite páchanej organizovanými skupinami páchateľov. Novela v neposlednom rade výrazne skracuje premlčacie lehoty. Pre lepšiu predstavu a zarámcovanie výhrad uvediem hneď dva príklady. Páchateľ, ktorý spácha trestný čin krádeže vlámaním v obydlí a poškodenej osobe spôsobí škodu do 350-tisíc eur, čo pre väčšinu obyvateľov znamená celý za ich život nadobudnutý majetok, by podľa navrhovanej právnej úpravy nemusel ísť do väzenia, ale bolo by mu možné uložiť podmienečný trest. Alebo v prípade lúpeže, pokiaľ nevznikne škoda presahujúca 35-tisíc eur, páchateľovi musí byť prednostne uložený podmienečný trest alebo trest domáceho väzenia. Pri trestnom čine podvodu alebo krádeže, čo sú najfrekventovanejšie trestné činy v oblasti majetkovej trestnej činy v oblasti majetkovej trestnej činnosti, hranica trestnej sadzby klesá z desať až 15 rokov na tri až desať rokov. Na tri až desať rokov klesá aj sadzba pri legalizácii výnosu z trestnej činnosti, ktorá bola doteraz 12 až 20 rokov.“ Toto je naozaj nehoráznosť!
A. Belousovová, podpredsedníčka NR SR: (2008-11-04):
Máme tu aj navrhovateľa pána podpredsedu vlády, aj pána spravodajcu. Do rozpravy sú písomne prihlásení ešte páni poslanci: pani Žitňanská a pán Simon. Chcem len upozorniť, že pán poslanec Simon stratil raz poradie. Takže teraz dávam slovo pani poslankyni Žitňanskej a po nej bude vystupovať pán poslanec Simon. Nech sa páči, pani poslankyňa.
Pčolinský, Peter, podpredseda NR SR (2022-11-09):
Ďakujem pekne. Pán minister, chcete reagovať?
Hrnčiar, Andrej, podpredseda NR SR (2017-06-13):
Prosím, prezentujme sa a hlasujme. (Hlasovanie.) Prítomných 140, za 87, proti 3, zdržalo sa 50. Konštatujem, že Národná rada sa uzniesla, že tento návrh zákona prerokuje v druhom čítaní.
Zmajkovičová, Renáta, podpredsedníčka NR SR (2014-01-31):
Pýtam sa, či sa chce niekto prihlásiť do rozpravy ústne v tejto chvíli. Nie je tak tomu. Uzatváram možnosť prihlásiť sa a vyhlasujem všeobecnú rozpravu za skončenú. Pýtam sa, pán minister, chcete záverečné slovo? Nech sa páči.
Pellegrini, Peter, predseda NR SR (2024-01-17):
Na vaše vystúpenie, pán poslanec, 24 faktických poznámok. Ako prvý s faktickou poznámkou pán poslanec Hargaš.
Šeliga, Juraj, podpredseda NR SR (2021-03-30):
Dámy a páni, budeme pokračovať v prerušenej rozprave o návrhu poslancov Karahutu, Zemanovej, Leščákovej a Szőllősa na prijatie uznesenia Národnej rady k občianskej iniciatíve Klíma ťa potrebuje (tlač 483). Poprosím pána poslanca a predsedu výboru Karahutu, aby zaujal miesto určené pre navrhovateľov, a pani poslankyňu Šutekovú, aby zaujala miesto určené pre spravodajcov. A ďalším v poradí z písomne prihlásených rečníkov do rozpravy je pán poslanec Kazda a potom ako ďalšia je pani poslankyňa Tabák. (Pokračovanie rokovania o návrhu poslancov Národnej rady Slovenskej republiky Jaroslava Karahutu, Anny Zemanovej, Viery Leščákovej a Jána Szőllősa na prijatie uznesenia Národnej rady Slovenskej republiky k občianskej iniciatíve „Klíma ťa potrebuje“, tlač 483.)
Zmajkovičová, Renáta, podpredsedníčka NR SR (2012-10-26):
S faktickou poznámkou jeden poslanec. Uzatváram možnosť faktických poznámok. Pán poslanec Chren.
M. Hort, podpredseda NR SR: (2009-09-10):
Otváram všeobecnú rozpravu. Konštatujem, že písomnú prihlášku som nedostal žiadnu a preto sa pýtam, kto sa do rozpravy hlási ústne. Pani poslankyňa Mária Sabolová ako jediná. Uzatváram možnosť podania ústnych prihlášok do rozpravy a dávam slovo pani poslankyni Márii Sabolovej. Nech sa páči. Poprosím pánov poslancov, ktorí prišli na hlasovanie a nemajú čo povedať k tomuto návrhu zákona, aby to, čo si chcú povedať, povedali si mimo rokovacej sály. Ďakujem pekne.
P. Hrušovský, predseda NR SR: (2004-03-02):
V. Béreš, poslanec: Ďakujem pekne. No takto, pán poslanec Čaplovič. Opakovane vo vašich vystúpeniach chýba vecnosť, takže z tohto hľadiska ma vôbec neprekvapilo to dnešné vaše predstavenie. V každom prípade by som chcel povedať, že je pravda, že Skalici sme ponúkli argumenty, ktoré umožnili premiestniť súčasný súd v Skalici do nových priestorov, a všetky argumenty hovoria za to, že je to priestor adekvátny tomu, aby obidva okresné súdy, to znamená aj skalický, aj senický, mali dôstojné priestory. Nie je vôbec pravda, že by tam vznikli nejaké prehnané finančné nároky na prestavbu a tak ďalej. Opak je pravdou. To znamená, bude si to vyžadovať len niekoľko desiatok tisíc korún, ktoré by vznikli  v každom prípade, aj keby povedzme ten obvodný súd sa nachádzal v Senici. To znamená, že Skalica takisto predstavuje adekvátne miesto, veľmi vhodné na to, aby vlastne obidva súdy sa tam premiestnili a takisto ako skalickí občania by mali ďaleko do Senice, takisto aj senickí budú mať ďaleko do Skalice. To znamená, že tá geografická vzdialenosť je vždy tá istá. To je hlavný argument. Ďakujem.
Paška, Pavol, predseda NR SR (2013-03-26):
Pán poslanec Mikloško.
Pellegrini, Peter, predseda NR SR (2024-02-08):
Pán poslanec Ledecký má procedurálny návrh.
D. Jarjabek, poslanec: (2003-06-25):
Chcem preto navrhnúť, aby sme skôr, ako sa uzatvorí príprava rozpočtu, hovorili aspoň na pôde výboru aj o pláne oficiálnej štátnej kultúrnej reprezentácie na rok 2004, aby sme kvalifikovane definovali, aký objem finančných prostriedkov na to treba vyčleniť, pretože štátu nepomôže, ako to už býva na konci, proste ten pingpong medzi ministerstvom zahraničných vecí a ministerstvom kultúry ohľadne finančného zabezpečenia a neskôr následne medzi ministerstvom kultúry a jednotlivými umeleckými inštitúciami, kto má hradiť náklady a príp. v akom podiele štátu. Myslím si, že štátu pomôže iba to, ak sa v zahraničí predstavíme ako istá silná kultúra s výraznými dielami. A myslím si, že je to o to aktuálnejšie, o čo rýchlejšie sa blíži náš vstup do Európskej únie. A to teraz hovorím aj z hľadiska skúseností ako riaditeľa jednej z takýchto kultúrnych inštitúcií, že ministerstvo kultúry alebo ministerstvo zahraničných vecí uzavrelo deklaratívnu dohodu, prišlo k naplneniu programu, ako je výmenný zájazd a tak ďalej a tak ďalej. A vtedy sme sa začali handrkovať o tom, kto to vlastne zaplatí, či to pôjde z rozpočtu  divadla, či na to niekto prispeje a kto na to prispeje. Potom sa zháňali granty a tak ďalej a tak ďalej. Ale ešte raz, veľmi pekne chcem poďakovať za tú informáciu. Ďakujem, to je všetko. P. Rusko, podpredseda NR SR: Ďakujem pekne, pán poslanec. Vyhlasujem rozpravu za skončenú. Pán minister sa chce vyjadriť k otázkam poslanca? Nechce. Ďakujem pekne. Prerušujem rokovanie o tomto bode programu. Ďakujem pánovi ministrovi. Nasleduje ako posledný bod dnešného programu rokovania Národnej rady informácia ministra kultúry Slovenskej republiky o zabezpečení plynulej dostavby nového areálu Národného divadla v roku 2004 a harmonogram začatia rekonštrukcie Slovenskej filharmónie a Slovenskej národnej galérie, schválených vládou Slovenskej republiky v roku 2002 . Nech sa páči, pán minister, máte slovo.
Laurenčík, Milan, podpredseda NR SR (2021-07-23):
Ďalšiu faktickú poznámku má pán poslanec Milan Mazurek, nech sa páči.
Pročko, Jozef, poslanec NR SR (2022-12-08):
Za mnou sedí hanba tohoto parlamentu, ktorá dovolí extrémistom robiť to, čo robia.
Hrušovský, Pavol, predseda NR SR (2011-12-13):
Prosím o ďalší výsledok verejnej voľby. (Výsledky verejného hlasovania o návrhu na voľbu člena Rady Rozhlasu a televízie Slovenska – opakovaná voľba, tlač 543.)
Matejička, Vladimír, poslanec NR SR (2013-01-30):
Ďakujem za slovo, pani predsedajúca. Vážené kolegyne, kolegovia, Výbor Národnej rady Slovenskej republiky pre obranu a bezpečnosť ma určil za spravodajcu k vládnemu návrhu zákona, ktorým sa mení a dopĺňa zákon č. 404/2011 Z. z. o pobyte cudzincov a o zmene a doplnení niektorých zákonov a ktorým sa menia a dopĺňajú niektoré zákony (tlač 352). V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom vládnom návrhu zákona. Konštatujem, že uvedený návrh spĺňa z formálnoprávnej stránky všetky náležitosti uvedené v § 67 a v § 68 zákona Národnej rady Slovenskej republiky o rokovacom poriadku v znení neskorších predpisov, ako i náležitosti určené v legislatívnych pravidlách. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že uvedený návrh zákona prerokuje v druhom čítaní. V súlade s rozhodnutím predsedu Národnej rady Slovenskej republiky z 11. januára 2013 č. 337 a podľa § 71 rokovacieho poriadku Národnej rady Slovenskej republiky navrhujem, aby vládny návrh zákona prerokovali výbory: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre verejnú správu a regionálny rozvoj, Výbor Národnej rady Slovenskej republiky pre ľudské práva a národnostné menšiny a Výbor Národnej rady Slovenskej republiky pre obranu a bezpečnosť. Za gestorský výbor navrhujem Výbor Národnej rady Slovenskej republiky pre obranu a bezpečnosť. Odporúčam, aby predmetný návrh zákona prerokovali výbory v lehote do 30 dní a gestorský výbor do 32 dní od prerokovania návrhu zákona v Národnej rade Slovenskej republiky v prvom čítaní. Prosím, pani predsedajúca, aby ste otvorili rozpravu k tomuto návrhu.
Mazúrová Viera, poslankyňa NR SR (2012-09-19):
Pán predseda, dajte, prosím, hlasovať o tom, že Národná rada prideľuje predložený návrh zákona na prerokovanie: ústavnoprávnemu výboru, výboru pre financie a rozpočet a výboru pre kultúru a médiá. Ďalej, aby za gestorský výbor určila výbor pre kultúru a médiá a výbory prerokujú návrh zákona do 30 dní a gestorský výbor do 32 dní.
Glváč, Martin, podpredseda NR SR (2017-12-05):
Pán poslanec Goga.
Krajčír, Ľuboš, poslanec NR SR (2021-03-19):
Ďakujem pekne za slovo. Vážený pán predsedajúci, dajte, prosím, hlasovať o tom, že Národná rada Slovenskej republiky prerokuje návrh vlády v skrátenom legislatívnom konaní.
Glváč, Martin, podpredseda NR SR (2018-02-09):
S reakciou pán poslanec Galko.
K. Sárközy, poslankyňa: (2008-10-21):
Prvá, pani poslankyňa Tóthová. Čoho sa bojíme? Stability dôchodkového systému. Ničoho iného. A na margo pani poslankyne Nachtmannovej. Ona tu citovala môjho kolegu pediatra profesora Švejcara. Ja ho mám veľmi rada, takže s ním nemám žiaden problém, ale ja by som citovala guvernéra Národnej banky Slovenskej republiky pána Šramka. Jeho názor je pre mňa momentálne smerodajnejší ako názor môjho kolegu pediatra, ktorý povedal: „Úspory v druhom dôchodkovom pilieri slovenských sporiteľov nie sú ohrozené.“ A keď neveríme tejto vete pána guvernéra Národnej banky, tak potom asi neveríme celej menovej politike Slovenskej republiky, a to je  opovážlivé teraz, keď Slovenská republika 1. januára zavádza euro. Ďakujem pekne.
Mihalik, Marcel, poslanec NR SR (2020-11-03):
Pán Blaha, ja som sa tiež ocitol na nejakom straníckom výbore, ja som zažil to obdobie, takže viem, akým spôsobom to prebiehalo. Nikdy som síce v strane nebol, ale poznám tieto, tieto vystúpenia. Ja by som sa možno dotkol toho, čo ste povedali ohľadne vymenovávania jednotlivých ulíc a spomienke na našich, našich dejateľov. Osobne si myslím, že Slovensko má v zásobe obrovské množstvo osobností, vedcov, dejateľov, štátnikov, po ktorých môžu byť pomenované ulice, môžeme im odhaľovať pamätníky, busty a nemuseli byť súčasťou komunistického režimu. Poďme týmto zákonom ukázať, že Slovensko nečerpá len z falošnej nostalgie komunizmu či chronicky omieľaného dedičstva valachov, ktorí v minulosti priniesli tradíciu ovčiarstva. Videli ste napríklad niekde ulicu pomenovanú po dejateľovi a právnikovi Štefanovi Osuskom? Spolupracoval s Masarykom a Štefánikom. Videli ste ulicu po matematikovi Jurajovi Hronecovi alebo fyzikovi Dionízovi Ilkovičovi, technikovi Aurelovi Stodolovi? A mohli by sme takto ďalej pokračovať, veď máme veľmi veľa významných dejateľov, vedcov a takisto aj politikov, ktorí by si určite zaslúžili takéto ocenenie. Ďakujem.
Baránik, Alojz, poslanec NR SR (2017-05-19):
Ďakujem. Potešilo by ma, keby pán kolega Krajniak k svojmu výroku, že zlé zahraničné korporácie zdierajú našich zamestnancov a že ich nezaujíma nič iné ako zisk, priložil aj nejaké štatistické dáta, ktoré by nám ukázali, že napríklad v nejakých korporáciách, ktoré tu majú svoje pobočky a ktoré majú sídlo niekde v Amerike, že o čo majú nižšie platy zamestnanci ako zamestnanci v slovenských korporáciách, povedzme tí, čo robia pre Váhostav alebo pre iné význačné slovenské firmy. Bolo by to potom, myslím, viac o niečom, ako len o tom, že si tu naháňame nejaké lacné body na zlých cudzincoch. Ďakujem.
P. Hrušovský, predseda NR SR: (2003-12-02):
Teraz poprosím pani poslankyňu Laššákovú, ktorú poveril gestorský ústavnoprávny výbor, aby informovala Národnú radu o výsledku prerokúvania návrhu vo výboroch, ktorým bol pridelený, ako aj o stanovisku a odporúčaní gestorského ústavnoprávneho výboru. Pani kolegyňa, nech sa páči.